31. marec 2021

Spoločnosť Henkel prináša predbežný odhad rastu organického obratu za prvý štvrťrok 2021

**Henkel očakáva silný začiatok finančného roka 2021**

Düsseldorf – Napriek pretrvávajúcim náročným ekonomickým podmienkam, ktoré spôsobuje pandémia ochorenia COVID-19, očakáva spoločnosť Henkel v prvom polroku 2021 veľmi silný organický rast obratu. Na základe predbežných údajov spoločnosť Henkel očakáva za prvý štvrťrok **organický** rast obratu (očistený o kurzové vplyvy a vplyv akvizícií a odpredajov) vo výške **okolo 7 percent,** ktorý tak výrazne prevyšuje aktuálne trhové očakávania na úrovni 3,5 percent.

„Napriek pokračujúcej pandémii ochorenia COVID-19 očakávame, že za prvý štvrťrok tohto roka spoločnosť Henkel vykáže veľmi dobré výsledky, ktoré ťahá predovšetkým obchodná divízia Adhesive Technologies,“ povedal predseda predstavenstva spoločnosti Henkel Carsten Knobel.

Vzhľadom na oživenie priemyselného dopytu v prvom štvrťroku a na základe predbežných výsledkov spoločnosť Henkel očakáva, že divízia **Adhesive Technologies** dosiahne organický rast obratu okolo úrovne 12,5 percenta.

V prípade obchodnej divízie **Beauty Care** sa očakáva pozitívny organický rast obratu okolo 1,0 percenta, ktorý je ovplyvnený najmä menej priaznivým trhovým vývojom súvisiacim s pandémiou.

Napriek začínajúcemu spomaľovaniu na kľúčových rozvinutých trhoch divízie **Laundry & Home Care**,predbežné údaje tejto obchodnej divízie naznačujú výrazný organický rast obratu na úrovni okolo 3,5 percenta v prvom štvrťroku.

Spoločnosť Henkel prinesie podrobnejšie údaje vo svojej štvrťročnej správe za prvý štvrťrok 2021, ktorú zverejní 6. mája 2021.

**O spoločnosti Henkel**

Spoločnosť Henkel pôsobí celosvetovo s vyrovnaným a diverzifikovaným portfóliom produktov. Vďaka silným značkám, inováciám a technológiám zastáva Henkel vedúce postavenie na trhu tak v spotrebiteľských, ako aj priemyselných odvetviach. V oblasti lepidiel je Henkel divízia Adhesive Technologies celosvetovým lídrom na trhu v rámci všetkých priemyselných segmentov. V oblastiach Laundry & Home Care a Beauty Care je Henkel na vedúcich pozíciách na viacerých trhoch a v kategóriách vo svete. Spoločnosť bola založená v roku 1876 a má za sebou viac než 140 úspešných rokov. V roku 2020 dosiahla obrat vo výške 19 mld. eur a upravený prevádzkový zisk približne vo výške 2,6 mld. eur. Henkel zamestnáva 53 000 ľudí po celom svete, ktorí spolu tvoria zanietený a veľmi rôznorodý tím, ktorý spája silná firemná kultúra a spoločný záujem vytvárať trvalo udržateľné hodnoty a ktorý zdieľa spoločné hodnoty. Ako uznávaný líder v oblasti udržateľnosti je Henkel na popredných priečkach v mnohých medzinárodných indexoch a hodnoteniach. Prioritné akcie spoločnosti Henkel sú kótované na nemeckom akciovom indexe DAX. Viac informácií nájdete na stránke [www.henkel.com](http://www.henkel.com).

**O spoločnosti Henkel Slovensko**

Na Slovensku pôsobí Henkel vo všetkých troch strategických oblastiach už od roku 1991 a zároveň je HENKEL SLOVENSKO spol. s r. o. pôsobiskom najväčšej expertnej pobočky Global Business Solutions+ spoločnosti Henkel celosvetovo. Global Business Solutions+ Bratislava ‏(GBS+ Bratislava) patrí od svojho založenia v roku 2006 k dôležitej súčasti spoločnosti Henkel, zabezpečujúcej služby v Európe a globálne  vo viac než 30 jazykoch. V súčasnosti zamestnáva viac než 1 600 pracovníkov. HENKEL SLOVENSKO spol. s r. o. predáva viac ako 50 značiek a dnes zamestnáva, spolu s GBS+ Bratislava, viac ako 1 800 pracovníkov. Viac informácií nájdete na stránke [www.henkel.sk](http://www.henkel.sk)

**Kontakt** Zuzana Ozanová

 agentúra Seesame

**Telefón:** +421 918 421 739

**E-mail:** ozanova@seesame.com